Sydney

:*Iste articlo ye sobre una ciudat australiana en Nueva Galas d'o Sud; ta atros usos, se veiga *'Sydney (desambigación)**.




**Sydney*' ye un [[municipio]] y [[ciudat]] [[australia]]na, que ye a [[Capital (politica)|capital]] d'o [[Estaus d'Australia|estau]] de [[Nueva Galas d'o Sud]].

A suya [[Población humana|población]] ye de 4.284.379 habitants ([[2006]]) en una [[superficie]] de 12.144,60 [[km²]], con una [[densidat de población]] de 352,78 hab/km².

A ciudat se troba situada en a costa sud-este d'o país, a una [[distancia]] de 881 [[km]] a lo nord-este de [[Melbourne]], a 938&nbsp;km a lo sud de [[Brisbane]], a 3.970&nbsp;km a l'este de [[Perth (Australia Occidental)|Perth]], a 1.406 a l'este d'[[Adelaida]] y a 4.003&nbsp;km a lo sud-este de [[Darwin]]. Fue construida en os dos cantos d'a [[badía de Port Jackson]], a on bi ha l'edificio d'a [[Opera de Sydney]] y lo [[Puent d'a badía de Sydney|puent d'a badía]], que son os dos prencipals molimentos d'a ciudat.

Sydney fue establida en [[1788]] por o capitán [[Reino Uniu|britanico]] [[Arthur Phillip]], y estió lo primer asentamiento colonial europeu en o continent australiano. Hue ye la capital financiera d'Australia, estando tamién a ciudat mas popular y poblada d'o país.

== Historia ==
A rechión de Sydney, seguntes prebas realizatas con radiocarbono revela que ha estau habitata per [[aboríchens australianos]] dende fa 30.000 anyos. Os habitants indichenas orichinarios de Sydney Cove son os "cadigal", que heban ocupau un territorio que s'estendillaba dende lo sud de Port Jackson dica Petersham. S'estima que la población d'antis d'a plegada d'a Primera Flota en l'anyo [[1788]] se manteneba entre 4.000 y 8.000 personas vivindo en a rechión de Sydney.


== Cultura ==
=== Cine ===
En a ciudat de Sydney se celebra cada anyada lo [[Festival de Cine de Sydney]].

== Esporte ==
L'esporte en Sydney, como en toda Australia, ye una parte important d'a cultura y d'a vida d'os ciudadans y ya yera present dende los primers periodos colonials. Posteriorment, dende la suya independencia como herencio britanico, l'esporte continó estando important. En l'actualidad l'esporte mas popular ye lo [[rugby]] en a suya modalidat de [[rugby a 13]] y la ciudat ye la seu de nueu equipos d'os doce que bi ha en a *National Rugby League d'Australia*. Tamién son esportes populars o rugby Unión ([[rugby a 15]]) y lo [[fútbol australiano]]. Amás d'istos esportes bi ha una gran diversificación de partecipants d'atros muitos esportes, como la [[natación]], l'[[atletismo]], lo [[ciclismo]], lo [[fútbol]] y la [[triatlón]].

Cal destacar que tamién son grans aficionaus a los [[esportes de motor]].

=== Instalacions esportivas ===
* [[Parque Olimpico de Sydney]].
** [[ANZ Stadium]].
* [[Sydney Cricket Ground]].
* [[Sydney Football Stadium]].
* [[Eastern Creek Raceway|Circuito d'Eastern Creek]].
* Hipodromo [[Royal Randwick Racecourse]].
* Hipodromo [[Rosehill Gardens Racecourse]].
* [[Sydney Motorsport Park]], d'antis conoixiu como *Eastern Creek Raceway'',un circuito pa competicions d'esportes de motor.

### Competicions esportivas
En Sydney, como una d'as ciudaz más importants d'o país, s'han organizau cualques d'as competicions poliesportivas mas importants a livel nacional y internacional. Estió la siede d'os Chuegos d'a Mancomunidat en a edición de 1938, os Chuegos Olimpicos en a edición de l'anyo 2000, a final d'a Copa Mundial de Rugby en a edición de 2003, a Copa Mundial de Rugby League en a suya edición de 2008 de conchuntas con Brisbane y tamién organizó lo Campeonato Mundial de Polo en a suya edición de 2017.

Entre los anyos 1991 y 1996 fue siede d'o Gran Premio d'Australia de Motociclismo, que feba parte d'o Campionato Mundial de Motociclismo.

## Localidaz achirmanadas
* 16 de setiembre de 1980:  Nagoya (Chapón).
* 1998:  París (Francia).
*  San Francisco (Estaus Unius).

## Referencias

## Vinclos externos

*  Pachina web oficial municipal.
*  Pachina web de turismo y actividats en Sydney.